Két szatyor csapteleppel bukott le - szon.hu
Két szatyor csapteleppel bukott le
am	2015.07.22 11:47
Két szatyor csapteleppel bukott le	- © Fotó: police.hu
Tiszalök – A tiszalöki rendőrök betörésből származó fémtárgyakat és az elkövetéshez használt eszközöket találtak az igazoltatott férfinál.
A Tiszalök és Tiszadada közötti üdülőtelep közelében igazoltattak egy férfit 2015. július 21-én éjjel 1 óra 45 perckor a Tiszalöki Rendőrőrs munkatársai. A férfi kerékpárján két bevásárlószatyorban csaptelepeket és más fémtárgyakat szállított, melyek eredetéről nem tudott hihető magyarázattal szolgálni.
A Tiszavasvári Rendőrkapitányság lopás vétség elkövetésének megalapozott gyanújával folytatott eljárásának adatai szerint M. József György 30 éves tiszadadai lakos aznap éjjel két lakatlan házba tört be Tiszavasváriban, és vitte, amit tudott. A rendelkezésre álló adatok szerint a férfi tavasszal több hasonló vagyon elleni bűncselekményt is elkövetett a környéken. A gyanúsított kihallgatásakor beismerő vallomást tett, a bűncselekmények helyszíneit is megmutatta a rendőröknek.
Címkék: betörés, lopás, Tiszadada, Tiszalök, Tiszavasvári